Philip Withnall
philip@tecnocode.co.uk
Въведение за лицензиране на софтуер

# Лицензиране на софтуер

# Въведение

Програмите могат да бъдат „свободен софтуер/софтуер с отворен код“ или „собственически софтуер“. Това се отразява на свободите, които имате като потребител. Ако дадена програма е свободен софтуер с отворен код (FOSS), имате свободата да го използвате, да го копирате, да изучавате и променяте изходния му код. Собственическият софтуер не ви предоставя тези свободи. FOSS софтуерът често е достъпен безплатно, но това не винаги е така.

Тъй като изходният код на FOSS софтуера е достъпен, потребителите могат да участват в неговото разработване, като предоставят функции или преводи на своя език и отстраняват грешки, които ги засягат. Те могат да преглеждат кода и да проверяват дали промените в софтуера не са злонамерени. Те могат да се учат от изходния код и да го използват като основа за свои собствени FOSS програми.

FOSS приложенията са обществено благо.

Собственическите програми не могат да бъдат проверявани от техните потребители, така че трябва да се доверите, че разработчиците на програмата имат предвид вашите интереси и нямат конфликти на интереси.

Прочетете повече за предимствата на FOSS пред собственическия софтуер.